Document ID: 31989R2011

ΚΑΝΟΝΙΣΜΟΣ ( ΕΟΚ ) αριθ . 2011/89 ΤΟΥ ΣΥΜΒΟΥΛΙΟΥ της 19ης Ιουνίου 1989 για την εφαρμογή της απόφασης 1/89 της Μεικτής Επιτροπής ΕΟΚ-ΕΖΕΣ "απλοποίηση διατυπώσεων" για την τροποποίηση του παραρτήματος ΙΙ της σύμβασης για την απλοποίηση των διατυπώσεων κατά τις ανταλλαγές εμπορευμάτων και για την εφαρμογή της απόφασης αριθ . 1/89 της Μεικτής Επιτροπής ΕΟΚ-ΕΖΕΣ "κοινή διαμετακόμιση" για την τροποποίηση των προσαρτημάτων Ι, ΙΙ και ΙΙΙ της σύμβασης της 20ής Μαΐου 1987 περί κοινού καθεστώτος διαμετακόμισης
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι στο άρθρο 11 παράγραφος 3 της σύμβασης μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με την απλοποίηση των διατυπώσεων κατά τις ανταλλαγές εμπορευμάτων^(1 ) παρέχεται στη Μεικτή Επιτροπή που συστήθηκε με τη σύμβαση αυτή η εξουσία να προβαίνει, με σχετικές αποφάσεις, σε τροποποιήσεις των παραρτημάτων της σύμβασης
ότι η Μεικτή Επιτροπή αποφάσισε να τροποποιήσει ορισμένες διατάξεις που περιλαμβάνονται στο παράρτημα ΙΙ της σύμβασης
ότι οι τροποποιήσεις αυτές ρυθμίζονται από την απόφαση αριθ . 1/89 της Μεικτής Επιτροπής ότι απαιτείται να ληφθούν τα μέτρα που συνεπάγεται η εκτέλεση της απόφασης
αυτής
ότι, εξάλλου, στο άρθρο 15 παράγραφος 3 της σύμβασης μεταξύ της Ευρωπαϊκής Οικονομικής Κοινότητας, της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας σχετικά με το κοινό καθεστώς διαμετακόμισης^(2 ) παρέχεται στη Μεικτή Επιτροπή που συστήθηκε με τη σύμβαση αυτή η εξουσία να προβαίνει, με σχετικές αποφάσεις, σε τροποποιήσεις των προσαρτημάτων της σύμβασης
ότι η Μεικτή αυτή Επιτροπή αποφάσισε να τροποποιήσει και να προσαρμόσει ορισμένες διατάξεις που περιλαμβάνονται στα προσαρτήματα Ι, ΙΙ και ΙΙΙ της σύμβασης
ότι οι τροποποιήσεις και προσαρμογές αυτές ρυθμίζονται από την απόφαση αριθ . 1/89 της Μεικτής Επιτροπής ότι απαιτείται να ληφθούν τα μέτρα που συνεπάγεται η εκτέλεση της εν λόγω απόφασης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Η απόφαση αριθ . 1/89 της Μεικτής Επιτροπής ΕΟΚ-ΕΖΕΣ "απλοποίηση διατυπώσεων" της 3ης Μαΐου 1989 για την τροποποίηση του προσαρτήματος ΙΙ της σύμβασης σχετικά με την απλοποίηση των διατυπώσεων κατά τις ανταλλαγές εμπορευμάτων, εφαρμόζεται στην Κοινότητα .
Το κείμενο της απόφασης αυτής επισυνάπτεται στον παρόντα κανονισμό .
Άρθρο 2 Η απόφαση αριθ . 1/89 της Μεικτής Επιτροπής ΕΟΚ-ΕΖΕΣ "κοινή διαμετακόμιση" της 3ης Μαΐου 1989 για την τροποποίηση των προσαρτημάτων Ι, ΙΙ και ΙΙΙ της σύμβασης της 20ής Μαΐου 1987 σχετικά με το κοινό καθεστώς διαμετακόμισης εφαρμόζεται στην Κοινότητα .
Το κείμενο της απόφασης αυτής επισυνάπτεται στον παρόντα κανονισμό .
Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 19 Ιουνίου 1989 .

Labels: 3
15